**26395 Klinički bolnički centar Sestre milosrdnice**

**3. PRIJEDLOG IZMJENA I DOPUNA FINANCIJSKOG PLANA ZA
 2023. GODINU - OBRAZLOŽENJA**

**3.1. OBRAZLOŽENJE OPĆEG DIJELA**

**UVOD**

Klinički bolnički centar Sestre milosrdnice je zdravstvena ustanova u vlasništvu Republike Hrvatske koja obavlja djelatnost stacionarne zdravstvene zaštite i specijalističko-konzilijarne zdravstvene zaštite (ordinacije, dijagnostičke jedinice, dnevne bolnice i jednodnevne kirurgije, hemodijaliza), te znanstveno nastavnu djelatnost, klinička istraživanja i medicinska vještačenja. U obavljanju poslova sudjeluje još i bolnička ljekarna, odjel medicinske fizike i nemedicinske djelatnosti.

Ovaj prijedlog Izmjena i dopuna financijskog plana Kliničkog bolničkog centra Sestre milosrdnice izrađen je sukladno odredbama Zakona o proračunu, te uputama Ministarstva zdravstva za izradu prijedloga državnog proračuna Republike Hrvatske za razdoblje 2023. -2025. godine.

Projekcijske godine 2024. i 2025. ostaju nepromijenjene.

Ukupno planirani prihodi iznose 273.883.835 eura, dok su ukupni rashodi planirani u iznosu od 274.691.569 eura. Razlika je nivelirana prijenosom sredstava iz prethodne godine i prijenosom sredstava u slijedeću godinu koji se ne iskazuju kao prihodi i rashodi (naveli smo ih ispod tablice prihoda i tablice rashoda po izvorima financiranja), već su prikazani u Sažetku Računa financiranja i uravnotežuju financijski plan na način da je razlika između planiranih prihoda i rashoda svedena na 0 eura.

**PRIHODI I PRIMICI**

**Ukupni prihodi** za 2023. godinu ovim prijedlogom Izmjena i dopuna financijskog plana za 2023. godinu povećani su za 8.454.824 eura ili 3,19 %, te su **planirani u iznosu od 273.883.835 eura.**

Promjene se odnose na slijedeće skupine prihoda:

- **Skupina prihoda 67** (Prihodi od nadležnog proračuna te HZZO-a temeljem ugovornih obveza)je povećana za 7.378.925 eura ili 3,56 % u odnosu na tekući plan, te sada iznosi 214.792.762 eura. *Na izvoru financiranja 11* *Opći prihodi i primici* planirani iznos povećan je za 0,32 % odnosno za 30.000 eura namijenjenih za potrebe izvođenja operativnih zahvata u okviru javnozdravstvenih akcija na terenu unutar Nacionalnog preventivnog programa za rano otkrivanje melanoma. *Na izvoru financiranja 12 Sredstva učešća za pomoći* planirani iznos ukupno je smanjen za 56.556 eura, pri čemu su na aktivnosti K895004 – Operativni program konkurentnost i kohezija smanjeni iznosi koji se odnose na Ugovore o dodjeli bespovratnih sredstava za IRI projekte u iznosu od 77.497 eura, te istovremeno povećani iznosi za projekte koji završavaju 2023. godine (Nadogradnja, rekonstrukcija i opremanje dnevnih bolnica i jednodnevnih kirurgija KBC Sestre milosrdnice, te Uspostava objedinjenog hitnog bolničkog prijema KBC Sestre milosrdnice na lokaciji Vinogradska, kao i za projekt Optimizacija i poboljšanje učinkovitosti radiološke dijagnostike u sustavu zdravstva Republike Hrvatske – Radiološki edukacijski centar iz aktivnosti T895005) koji su ukupno povećani za 20.941 euro čime su sva nerealizirana sredstva usklađena s ugovorenim iznosima. *Na izvoru financiranja 43 Ostali prihodi za posebne namjene* planirani iznos za 2023. godinu je povećan temeljem Odluke Vlade Republike Hrvatske o isplati privremenog dodatka na plaće državnim službenicima i namještenicima u javnim službama za 7.405.481 euro.

- Planirani prihodi iz inozemstva i od subjekata unutar općeg proračuna (**skupina prihoda 63**) ukupno su povećani za 838.898 eura ili 1,89 %. Promjene se najvećim dijelom odnose na *izvor financiranja 52* *Ostale pomoći* koji je povećan za 8.324.161 euro od čega se najveći dio od 7.785.461 euro odnosi na isplatu namjenske pomoći za podmirenje dijela dospjelih obveza temeljem Odluke Vlade Republike Hrvatske i *izvor financiranja 581 Mehanizam za oporavak i otpornost* koji je smanjen za 7.205.380 eura radi usklađenja planiranih sredstava s terminskim rokovima. Na izvorima financiranja namijenjenim za realizaciju ugovorenih projekata napravljeno je usklađenje s ugovorenim iznosima (završna godina provedbe projekata). Iz programa Učinkoviti ljudski potencijali *izvor financiranja 561 Europski socijalni fond (ESF)* povećan je za 41.089 eura ili 1,18 %, dok je iz programa Konkurentnost i kohezija *izvor financirnanja 563 Europski fond za regionalni razvoj (ERDF)* smanjen za 331.262 eura ili 59,54 % zbog raskidanja IRI projekata. Sredstva plana *na izvoru financiranja 559 – Ostale refundacije iz pomoći EU* povećana su za 12.193 eura ili 32,06 %, a odnosi se na projekt Povećanje kapaciteta Cyber sigurnosti KBC Sestre milosrdnice.

- Prihodi od prodaje proizvoda i robe te pruženih usluga i prihodi od donacija (**skupina prihoda 66**) su ovim Izmjenama i dopunama povećani za 237.000 eura ili 11,39 %, te iznose 2.318.107 eura. Promjene se odnose na vlastite prihode (*izvor financiranja 31*) koji je korigiran na temelju izvršenja u tekućem razdoblju.

**RASHODI I IZDACI**

**Ukupni rashodi** ovim su izmjenama i dopunama povećani za 8.454.824 eura ili 3,18 % u odnosu na Tekući plan za 2023. godinu, te iznose **274.691.569 eura.**

Najznačajnija promjena u odnosu na tekući plan za 2023. godinu odnosi se na **skupinu konta 31** Rashodi za zaposlene gdje je planirani iznos povećan za 7.446.567 eura ili 6,74 % te novi plan iznosi 117.931.603 eura od čega najviše kroz *izvor financiranja 43 Ostali prihodi za posebne namjene* zbog uključenja planiranog iznosa za isplate privremenog dodatka na plaće državnim službenicima i namještenicima, te službenicima i namještenicima u javnim službama.

**Skupina konta 32** Materijalni rashodi povećana je za 2.077.655 eura ili 1,90 %. U ovoj skupini značajnije je povećan *izvor financiranja 52 Ostale pomoći* zbog isplate namjenske pomoći za podmirenje dospjelih obveza, te smanjen *izvor financiranja 581 Mehanizam za oporavak i otpornost* zbog usklađivanja s terminskim rokovima izvođenja radova na zgradama na kojima se provodi postupak obnove od potresa.

U rashodima razreda 4 Rashodi za nabavu nefinancijske imovine najznačajnija se promjena odnosi **na skupinu konta 45** Rashodi za dodatna ulaganja na nefinancijskoj imovini gdje je planirani iznos za 2023. godinu smanjen za 8,96 % te novi plan iznosi 19.861.466 eura što je najvećim dijelom vezano uz *izvor financiranja 581 Mehanizam za oporavak i otpornost*.

**PRIJENOS SREDSTAVA IZ PRETHODNE I U SLIJEDEĆU GODINU**

Razlika između ukupnih prihoda i ukupnih rashoda ostaje nepromijenjena i iznosi 807.734 eura za 2023. godinu, pri čemu se prijedlog financijskog plana uravnotežuje prenesenim sredstvima iz prethodne godine u iznosu od 1.923.078 eura, te planiranim prijenosom sredstava u iduću godinu u iznosu od 1.115.344 eura.

**PRIKAZ STANJA UKUPNIH I DOSPJELIH OBVEZA**

Navodimo prikaz stanja ukupnih i dospjelih obveza KBC-a na dan 30. lipnja 2023. godine:

|  |  |
| --- | --- |
|  | **Stanje obveza na dan 30.06.2023.** |
| Ukupne obveze | 154.199.485 |
| Dospjele obveze | 53.891.401 |

 Na dan 30. lipnja 2023. godine sveukupne obveze KBC-a iznosile su 154.199.485 eura**.**

 Ukoliko se od navedenih obveza odbiju obveze koje se odnose na isplatu plaće zaposlenicima za mjesec lipanj 2023. godine, ostale nespomenute obveze i obveze prema HZZO-u za manje izvršen rad, stvarne obveze Bolnice prema dobavljačima na spomenuti dan iznosile su 74.026.504 eura.

 Na ukupno dospjele obveze odnosi se iznos od 53.891.401 euro ili 34,95 % ukupnih obveza.

Dospjele obveze preko 90 dana iznose 22.624.724 euro što čini 41,98 % ukupno dospjelih obveza prema dobavljačima.

**3.2. OBRAZLOŽENJE POSEBNOG DIJELA**

Ovim prijedlogom Izmjena i dopuna financijskog plana poslovanja za 2023. godinu, ukupan iznos planiranih sredstava **povećan je za 8.454.824 eura** u odnosu na tekući plan za 2023. godinu, te **iznosi 274.691.569 eura** ili 3,18 % više.

 Izvršene su slijedeće promjene po aktivnostima, izvorima financiranja i kontima:

**I Aktivnost K895002 – IZRAVNA KAPITALNA ULAGANJA**

 **Ukupno povećanje na ovoj aktivnosti iznosi 693.235 eura**, te novi plan iznosi **25.354.506 eura** ili **2,81 % više**.

 Vlastiti prihodi **(izvor financiranja 31),** sukladno uskladi s izvršenjem, povećani su za 237.000 eura od kojih se 202.000 eura odnosi na postrojenja i opremu, te 35.000 eura na ulaganja u računalne programe. Nova planirana vrijednost iznosi 1.984.480 eura ili 13,56 % više.

 **Izvor financiranja 52 Ostale pomoći** povećan je za 456.235 eura temeljem suglasnosti Ministarstva zdravstva za financiranje nabave robotskog mikroskopa za potrebe Klinike za neurokirurgiju i Klinike za otorinolaringologiju i kirurgiju glave i vrata, te je nova planirana vrijednost 666.103 eura ili 217,39 % više.

 **Na izvoru financiranja 581 Mehanizam za oporavak i otpornost** došlo je do preraspodjele sredstava unutar skupine konta 422 Postrojenja i oprema pri čemu je medicinska i laboratorijska oprema povećana za 194.306 eura uz istodobno smanjenje komunikacijske opreme i opreme za održavanje i zaštitu u navedenom iznosu. Novi plan ostaje nepromijenjen u odnosu na tekući plan.

Ostali izvori financiranja unutar navedene aktivnosti ostaju nepromijenjeni.

**II Aktivnost K895004 – OPERATIVNI PROGRAM KONKURENTNOST I KOHEZIJA**

 **Ukupno smanjenje na ovoj aktivnosti je 389.720 eura**, te nova planirana vrijednost **iznosi 264.893 eura ili** **59,53 % manje**.

 Na **izvoru financiranja 12** Sredstva učešća za pomoći ukupno je došlo do **smanjenja planiranog iznosa za 58.450 eura**. Unutar navedenog izvora, za projekte dnevnih bolnica i jednodnevnih kirurgija i objedinjenog hitnog bolničkog prijema koji završavaju u 2023. godini ovim je rebalansom napravljeno usklađenje nerealiziranog troška s ugovorenim iznosima (povećanje za 19.039 eura), dok je zbog raskidanja Ugovora o dodjeli bespovratnih sredstava za IRI projekte (Razvoj i modernizacija znanstveno-istraživačke djelatnosti Kliničkog zavoda za dijagnostičku i intervencijsku radiologiju KBC Sestre milosrdnice, Banka tumorskog tkiva - baza za biomedicinsko istraživačko središte Kliničkog bolničkog centra Sestre milosrdnice i Uspostava integrirane brahiterapijske jedinice za primijenjeno istraživanje karcinoma prostate) smanjen iznos za 77.497 eura.

 Na **izvoru financiranja 563** Europski fond za regionalni razvoj (ERDF) tekući plan **smanjen je za 331.262 eura**, pri čemu je planirani iznos za projekte dnevnih bolnica i jednodnevnih kirurgija i objedinjenog hitnog bolničkog prijema povećan za 107.877 eura, a iznos za IRI projekte smanjen za 439.139 eura.

**III Aktivnost K895007 – SANACIJA ŠTETA OD POTRESA**

 **Na aktivnosti K895007 planirani iznos je smanjen za 7.205.380 eura**, te novi plan iznosi **19.349.310 eura** ili **27,13% manje.**

Sukladno uputi Ministarstva zdravstva planirani iznosi na **izvoru financiranja 11** Opći prihodi i primici, **izvoru financiranja 5761** Fond solidarnosti Europske unije – potres ožujak 2020., **izvoru financiranja 5762** Fond solidarnosti Europske unije potres prosinac 2020. i novom **izvoru financiranja 5765131** FSEU potres ožujak 2020. predfinanciran iz vlastitih prihoda **nisu se mijenjali**, te će se usklađivanje i preknjiženje sredstava izvršenih iznad plana provoditi nakon 30. rujna 2023. godine.

 Radi usklade s terminskim rokovima **izvor financiranja 581** Mehanizam za oporavak i otpornost smanjen je za 7.205.380 eura, a novi planirani iznos je 4.401.140 eura ili 62,08 % manji.

**IV Aktivnost T895005 – OPERATIVNI PROGRAM UČINKOVITI LJUDSKI POTENCIJALI**

Ukupno **povećanje na ovoj aktivnosti iznosi 41.089 eura**, te je novi planirani iznos **3.955.713 euro** **ili 1,05 % više.**

S obzirom da projekt završava 2023. godine, ovim je rebalansom napravljeno usklađenje nerealiziranog troška s ugovorenim iznosima, te je na **izvoru financiranja 12** Sredstva učešća za pomoći iznos povećan za **1.902** eura i na **izvoru financiranja 561**  Europski socijalni fond (ESF)za **39.187** eura.

**V Aktivnost A895001 – ADMINISTRACIJA I UPRAVLJANJE – OSTALI IZVORI FINANCIRANJA**

Ukupno **povećanje ove aktivnosti iznosi 15.273.407 eura**, te je novi planirani iznos **255.600.599 eura** **ili 7,26 % više.**

 Sukladno uskladi s izvršenjem, na **izvoru financiranja 31** Vlastiti prihodi došlo je do preraspodjele sredstava na skupini konta 32 Materijalni rashodi sukladno izvršenju u prethodnom razdoblju, no ukupan planirani iznos je ostao nepromijenjen.

 Na **izvoru financiranja 43** Ostali prihodi za posebne namjene za 7.405.481 euro povećana je skupina konta 31 Rashodi za zaposlene temeljem Odluke Vlade Republike Hrvatske o isplati privremenog dodatka na plaće državnim službenicima i namještenicima, te službenicima i namještenicima u javnim službama. Izvršena je i preraspodjela sredstava (usklada s izvršenjem) na skupini konta 32 Materijalni rashodi koji su smanjeni za 89.000 eura, te skupini konta 34 Financijski rashodi koji su povećani za 89.000 eura. Navedenim promjenama izvor financiranja 43 ukupno je povećan za 7.405.481 euro te novi plan iznosi 216.241.332 euro ili 3,55 % više.

 **Izvor financiranja 52** Ostale pomoći povećan je za 7.867.926 eura i to na skupini konta 32 Materijalni rashodi. Najveći dio iznosa u vrijednosti 7.785.461 eura odnosi se na povećanje temeljem Odluke Vlade Republike Hrvatske o isplati namjenske pomoći za podmirenje dijela dospjelih obveza, dok se iznos od 75.000 eura odnosi na Sporazum o zajedničkoj provedbi određenih postupaka nabave (Projekt MZ) za uslugu izrade projektne dokumentacije za izgradnju zgrade linearnih akceleratora i CT simulatora KBC Sestre milosrdnice, iznos od 3.784 eura na doznačena sredstva Hrvatske zaklade za znanost za projekt Genetski i epigenetski biljezi kao pokazatelj agresivnosti diferencijalnog karcinoma štitnjače, te iznos od 3.681 eura za održavanje web stranice za časopis Archives of Psychiatry Reserch. Ukupno povećanje unutar navedenog izvora financiranja iznosi 7.867.926 euro te novi plan iznosi 8.812.348 eura ili 833,09 %.

 **Na izvoru financiranja 61** Donacije došlo je do preraspodjele sredstava sukladno izvršenju u prethodnom razdoblju, te je planirani iznos na skupini konta 31 Rashodi za zaposlene smanjen za 2.500 eura, dok je za isti iznos povećana skupina konta 32 Materijalni rashodi čime je tekući plan ostao nepromijenjen te iznosi 137.899 eura.

**VI Aktivnost A895003 – PROVEDBA PREVENTIVNIH PROGRAMA**

Ukupno povećanje **na ovoj aktivnosti iznosi 30.000 eura**, te je novi planirani iznos **116.318 eura** ili **34,76 % više**.

 Navedeno povećanje temeljem suglasnosti Ministarstva zdravstva odnosi se na Nacionalni preventivni program za rano otkrivanje melanoma i to za potrebe izvođenja operativnih zahvata u okviru javnozdravstvenih akcija na terenu **(**za troškove organizacije puta, putne troškove, dnevnice te troškove dermatokirurškog tima na terenu planira se utrošiti 9.000 eura, za nabavu kirurških instrumenata i medicinskog potrošnog materijala, te lijekova za potrebe izvođenja operativnih zahvata u okviru javnozdravstvenih akcija na terenu 10.000 eura, za pokrivanje honorara dermatokirurških timova na terenu 6.000 eura, te 5.000 eura za nabavu elektrokautera za potrebe izvođenja operativnih zahvata na terenu).

 U okviru provedbe Nacionalnog akcijskog plana suzbijanja zlouporabe droga u Republici Hrvatskoj nema promjena u odnosu na tekući plan.

**VII Aktivnost T895006 – POVEĆANJE KAPACITETA CYBER SIGURNOSTI KBC SESTRE MILOSRDNICE**

S obzirom da projekt završava 2023. godine, ovim rebalansom izvršeno je potrebno usklađenje nerealiziranog troška s ugovorenim iznosom na **izvoru financiranja 559** Ostale refundacije iz pomoći EU.

Ukupno povećanje **na ovoj aktivnosti iznosi 12.193 eura**, te je novi planirani iznos **50.230 eura** ili **32,06 % više.**

RAVNATELJ

 KBC SESTRE MILOSRDNICE

 Prof.dr.sc. Davor Vagić, dr.med.